LXDE

**LXDE**, choân-miâ **Lightweight X11 Desktop Environment** (kheng--ê X11 toh-bīn khôan-kéng), sī chū-iû nńg-thé--ê toh-bīn khôan-kéng (桌面環境), thang tī Unix ia̍h-sī Linux, BSD téng kah POSIX sio-thong--ê pêⁿ-tâi (平台, ) tōng-chok. Chú-iàu khai-hoat-chiá sī Tâi-oân ê khai-hòng gôan-bé (開放原碼, ) thêng-sek siat-kè-su Âng Jīm-jū (洪任諭, PCMan), N̂g Kèng-kûn (黃敬群, jserv), Chîⁿ Hông-siông (錢逢祥, Fred Chien), kî-thaⁿ--ê sī Lâu Éng-chùn (劉穎駿, Paul Liu), Lí Kiān-chhiu (李健秋, Andrew Lee) téng.

LXDE kè-oē bo̍k-tek sī thê-kiong sin--ê khin koh kín--ê toh-bīn khôan-kéng (桌面環境). Kap kong-lêng kiông tàn khah pûi--ê sio-pí, LXDE tāng si̍t-ēng koh kheng-liōng, chīn-la̍t kiám-chió ài khai--ê hē-thóng chu-gôan. Kah Linux kî-thaⁿ toh-bīn khoân-kéng bô kâng, pō͘-kiāⁿ (部件) sio-oá-sèng () chin kē, ta̍k ê pō͘-kiāⁿ thang to̍k-li̍p ūn-choán.

LXDE ēng Openbox chò ī-siat (預設) sī-thang kóan-lí-khì (視窗管理器, ).

Ubuntu tī 8.10 pán kā LXDE khǹg tī thò-kiāⁿ-khò͘ (套件庫, ), m̄-koh it-ti̍t sī ài ka-ki kéng ê thò-kiāⁿ. Kù LXDE chú-iāu khai-hoat-chiá PCMan kóng, í LXDE chò toh-bīn khôan-kéng--ê Ubuntu hun-ki pán pún-té kè-oē tī 2009 nî 10 goe̍h khai-sí chèng-sek hoat-hêng, m̄-koh tī Ubuntu 10.04 (2010 nî) chiah hoat-hêng.
## Pō͘-kiāⁿ
LXDE kè-oē ū chia--ê to̍k-li̍p pō͘-kiāⁿ:：
* GPicView: Sûn--ê tô͘-phìⁿ liû-lám-khì. Nā Windows XP ī-chng (預裝)--ê.
* GtkNetCat: netcat ê tô͘-hêng kài-bīn chêng-toan (圖形介面前端, GUI frontend).
* LXappearance: Tiâu LXDE ê ba̍k-si̍t (目實), jī-hêng, pò͘-kéng chú-tê (theme).
* LXMusic: XMMS2 lâi--ê im-ga̍k hòng-sàng têng-sek.
* LXLauncher: tê-kióng kah EeePC ī-chng--ê têng-sek soán-toaⁿ sio-siâng, m̄-koh khah kiông ê kài-bīn.
* LXNM: iú/bô-soàⁿ bāng-lō͘ koán-lí têng-sek.
* LXRandR: Kán-tan--ê êng-bō͘ siat-tēng ke-si.
* LXpanel：LXDE--ê kang-kū-lia̍t (工具列).
* LXsession-lite: chò-gia̍p kai-toāⁿ (作業階段) koán-lí-khì, lxsession ê kheng-hoà (輕化) pán.
* LXSession Edit: pian teng-ji̍p sî chù-tōng khui--ê têng-sek ê ke-si.
* LXShortcut：pian chia̍t-kèng (捷徑, shortcut)--ê kang-kū.
* LXtask: kam-sī hē-tióng chu-goân kah khang-khoè--ê koán-lí-khì.
* LXTerminal：hāu-lêng-hó͘--ê tiong-toan-ki (終端機) têng-sek.
* PCManFM: khin--ê tóng-ān kap toh-bīn koán-lí têng-sek.

Ē-kha ê m̄-sī LXDE kè-oē khai-hoat--ê, m̄-koh hō͘ LXDE ēng:

* Leafpad: khin--ê bûn-jī pian-chip-khì (文字編輯器, text editor).
* Openbox: khin koh kong-lêng kiông--ê sī-thang koán-lí-khì.
* XArchiver: ap-siok-tóng (壓縮檔) koán-lí-khì.

## Ēng LXDE--ê Linux hoat-hêng-pán

Í-hā sī úi khai-sí tio̍h ēng LXDE--ê Linux hoat-hêng-pán (發行版, )：

*Greenie: Tùi Ubuntu kái--ê hoat-hêng-pán, choan thè Slovakia kap Chia̍t-khek (捷克) lâng sè-kè.
*Hiweed Linux: Tùi Ubuntu lâi--ê Tiong-bûn hoat-hêng-pán.
*Linux Mint ê LXDE hoat-hêng-pán.
*Myah OS 3.0 Box edition：ēng LXDE--ê Myah OS hoat-hêng-pán.
*Parted Magic: Koah ngē-tia̍p (硬碟) ēng--ê Live hē-thóng.
*PUD GNU/Linux: Tùi Ubuntu lâi--ê Live CD.
*Slitaz: Chiâⁿ kheng--ê Live CD, toā-poàⁿ--ê LXDE pō͘-kiāⁿ lóng iōng.
*TinyMe: PCLinuxOS lâi--ê kheng-liōng hoat-hêng-pán, ēng pō͘-hūn LXDE pō͘-kiāⁿ.
*U-lite: tī Ubuntu Base téng chng--ê pō͘-kiāⁿ chó-hap.
*VectorLinux Lite: VectorLinux ê khin-pán.
*Lubuntu: Ēng LXDE chò ū-tēng toh-bīn khoân-kéng--ê Ubuntu hun-ki, thâu-pán tī 2009 nî 10 go̍eh pàng--chhut.

Thò-kiāⁿ-khò͘ ū siu LXDE--ê hoat-hêng-pán:
* ArchLinux 
* Debian 5.0 "Lenny" 
* Fedora 10
* Gentoo
* gOS 3.0 
* Mandriva Linux 2009
* Ubuntu 8.10 Intrepid Ibex
* openSUSE 11.3

## LXDE ê tô͘

File:LXDE Gpicview.png|LXDE Picture Viewer
File:LXappearance.png|LXappearance
File:Lxpanel menu.png|LXpanel
File:Lxpanel pref.png|Siat-tēng LXpanel
File:Lxtask.png|LXtask
File:Pcmanfm.png|PCManFM
File:Pcmanfm2.png|PCManFM
File:Run dlg.png| Panel tasks chū-tōng pó͘-jī (補字)


## Chù-kái